Nimeni on Helena Penttilä ja toivotan sinut tervetulleeksi -
tämän ohjelman äärelle.
Haluan lukea Jumalan Sanasta Luukkaan evankeliumin 4. luvusta -
ja jakeesta 18.
"'Herran Henki on minun päälläni, -
sillä hän on voidellut minut julistamaan evankeliumia köyhille;
hän on lähettänyt minut saarnaamaan vangituille vapautusta -
ja sokeille näkönsä saamista, -
päästämään sorretut vapauteen, -
saarnaamaan Herran otollista vuotta'."
"Tänä päivänä tämä kirjoitus on käynyt toteen..."
Voimme sanoa, että tämä on Jeesuksen ohjelmajulistus, -
joka kantaa jo kaukaa Vanhan testamentin puolelta -
ja jonka Jeesus itse julistaa temppelissä.
Jotenkin tämä luo sellaisen valtavan pohjan sille, -
mitä tänäänkin saamme tässä yhdessä jakaa Jumalan Sanasta.
Ensinnäkin Herran Henki on täällä meidän kanssamme.
Kun Herran Henki saa vapauttaa meidät ja saa vapauttaa minut -
julistamaan Jumalan valtakunnan suurenmoista ihanaa evankeliumia, -
niin silloin sillä on tarttumapinta.
Myös sinä voit kokea siellä omassa elämässäsi, -
missä tilanteessa oletkin, että tämä on totta juuri tänä päivänä -
meidän keskellämme.
Voimme julistaa evankeliumia.
Voimme kokea, että Jumala on se Jumala, -
joka Kristuksessa vielä vapauttaa sisäisesti vangitut ihmiset.
Hän on se Jumala, joka vielä tekee terveeksi.
Hänessä on parantava voima.
Kun ajattelet koko tätä Jeesuksen todellisuutta tässä hetkessä, -
niin ymmärrämme, että kaikki tämä on mahdollista -
juuri tässä hetkessä, missä nyt olemme.
Sinulla on mahdollisuus kokea evankeliumin valtava siunaus -
ja armo, Jeesuksen ihmeellinen läsnäolo.
Anna sydämesi olla nyt avoin ja kuuntele, -
kun luen sinulle edelleen Jumalan Sanaa -
Luukkaan evankeliumin luvun jakeista.
Luku 13 ja siitä tapahtuma, joka on ollut todellinen sinä hetkenä.
Jeesus oli opettamassa eräässä synagogassa sapattina.
"Siellä oli nainen, jossa oli ollut heikkouden henki -
kahdeksantoista vuotta. Hän oli koukistunut -
eikä lainkaan kyennyt oikaisemaan itseään.
Nähdessään hänet Jeesus kutsui hänet luokseen ja sanoi: -
'Nainen, sinä olet päässyt heikkoudestasi.'
Sitten hän pani kätensä naisen päälle, -
ja heti tämä oikaisi itsensä ja ylisti Jumalaa.
Mutta synagogan esimies närkästyi siitä, -
että Jeesus paransi sapattina.
Hän rupesi puhumaan ja sanoi väkijoukolle: -
'On kuusi päivää, joina tulee tehdä työtä. -
Tulkaa silloin parannettaviksi älkääkä sapatinpäivänä.'
Herra vastasi hänelle: 'Te tekopyhät! -
Eikö jokainen teistä päästä sapattina härkäänsä -
tai aasiaan pilttuusta ja vie sitä juomaan? -
Tätä Abrahamin tytärtä Saatana on pitänyt sidottuna -
jo kahdeksantoista vuotta. -
Eikö häntä olisi saanut päästää vapaaksi -
tästä siteestä sapatinpäivänä?'
Kun hän sanoi näin, kaikki hänen vastustajansa olivat häpeissään, -
mutta kansa iloitsi kaikista niistä ihmeellisistä teoista, -
joita hän [Jeesus] teki."
Kun Jeesus on täällä tässä hetkessä Pyhässä Hengessä kanssamme, -
niin monen elämässä on kuin tällainen ajatus: -
"Kyllä Jumala voi muita auttaa, -
mutta minun elämäni on sellaisessa lakipisteessä, -
että tokkopa kukaan enää voi minua auttaa."
Tuntuu kuin elämä olisi jossakin ulkopuolella toisten elämää.
Toiset voivat saada avun, mutta minä olen niin elämässäni -
monesti ja monin tavoin epäonnistunut, -
ettei varmaan Jumalan apukaan yllä minun elämäni kohdalle.
Jos seuraat äsken lukemaani Jumalan Sanan kohtaa, ajattelet sitä, -
niin siinä kerrotaan yksinkertaisesti, -
kuinka tuo nainen oli tullut synagogaan sapatinpäivänä.
Ehkä jonnekin sinne takaosaan aivan kuin saadakseen -
kuunnella jotakin hetken. Ehkä hetken vetääkseen sisimpäänsä -
sitä temppelin ilmanalaa.
Katsella niitä ohi kulkevia ihmisiä, -
jotka saattoivat ryhdikkäinä pää pystyssä kulkea hänen ohitseen.
Tokkopa kukaan näistä monista edes huomasi naista temppelissä.
On ihanaa lukea Jumalan Sanaa, joka sanoo 'nähdessään hänet'.
Siis Jeesus näki hänet.
On aivan valtavaa tänäkin päivänä ajatella, -
että Jeesus näkee minut ja ystäväni, sinut.
Ei mikään ole niin valtavaa kuin saada tulla Jumalan, -
Kristuksen, näkemäksi.
Oletko koskaan miettinyt, mitä se tarkoittaa?
Se ei ole vain hetken viivähdys kenties jossain seuroissa, -
kokoustilanteessa tai kirkossa, vaan se on paljon enemmän.
Kun astumme Jumalan huoneeseen tai lähestymme elävää Jumalaa, -
emme ole koskaan jossakin elämän nurkassa, pimennossa, -
vaan olemme tulleet silloin Jumalan huoneeseen.
Jumala haluaa tehdä myöskin itsensä näkyväksi, -
että voimme ymmärtää sen, että Jumala näkee minut.
Että Jumala näkee, ei ole vain se näky ja se, että tulee nähdyksi, -
vaan Jumalalla on aina suunnitelma ihmisen elämää varten.
Voi, miten kymmenien vuosien aikana olen saanut nähdä -
kymmenien, jopa kenties satojen ihmisten elämän muuttumisen.
On vain pieni hetki saada tulla Jumalan näkemäksi, -
ja ihmisen sisin aukenee tähän todellisuuteen.
Minä en ole liian vähäinen Jumalalle, -
vaikka olisin kuinka sisäisesti vangittu, rampaantunut.
Vaikka olisin kuinka elämän murjoma.
Tulla siihen ilmapiiriin, jossa kaikki on mahdollista, -
se on valtava asia myöskin tänä päivänä.
Ystäväni, Jumala on tässä hetkessä läsnä.
Ajattele, mitä tuossa temppelissä tapahtuu.
Jeesus ei jää kiinni niihin inhimillisiin ristiriitoihin, -
mitkä yleensä ulkokohtaisessa jumalanpalveluksessa ovat todellisia.
Jumala on kiinnostunut juuri siitä yhdestä ihmisestä.
Kuinka monet elämän vuodet olivat soljuneet!
Naisen olemus on täysin kyyristynyt kokoon.
Rakkaani, eikö ole näin, että jos ihminen on koukistunut, -
niin enemmän hän katselee maata ja sitä maan tomua, -
mitä jokaisen ympärillä on.
Mitä enemmän se maallinen ja se asia valtaa, -
sitä toivottomammaksi usein ihmisenä tulee.
Jumala ei ole koskaan luonut ihmistä katselemaan vain maata -
tai hengittämään maasta nousevaa elämän pölyä ja mustuutta.
Jumala on luonut ihmisen itseään varten.
Kun katsomme tätä tilannetta, missä muut miettivät, -
onko soveliasta parantaa sapattina jne., -
niin siinä kirkkohuoneessa, temppelissä, tapahtuu.
Tulee ihanasti tämä esille: nähdessään hänet -
Hän kutsui hänet luoksensa.
Jumalan Sana osoittaa, ettei kukaan meistä voi tulla Jeesuksen tykö, -
ellei Isä häntä kutsu. Me näemme, -
kuinka ihanalla tavalla tämä kutsu toteutuu tässä temppelissä -
henkilökohtaisena kutsuna.
Nainen tietää, että häntä kutsutaan.
"Tule pois sieltä perältä, elämän peräseinään nojaamasta -
ahdistustesi alta! Tule!" Hän kutsuu sinua.
Kun nainen tulee, tuleeko hän hiljaa raahautuen -
siinä kumarassa olemuksessaan, josta sanottiin, -
ettei vuosiin hän ollut voinut suoristaa itseään?
Hän oli sidottuna. Koko olemus oli hänelle kuin vankila.
Kun hän kuulee Jeesuksen sanat, ilmapiirissä tapahtuu jotain, -
että hän saa rohkeuden hiljaa lähteä Jeesusta kohden.
Siinä tapahtuu näin. Kun hän tulee Jeesuksen tykö, -
hän kuulee nuo ihanat sanat.
Ne sanat kaikuvat tuossa temppelissä: -
"Nainen, sinä olet päässyt heikkoudestasi."
Merkilliset sanat, jotka iskevät suoraan naisen sisimpään.
Hän oli kenties turhaan niin monet vuodet joltakin apua anonut.
Yhtäkkiä on joku, joka tuntee hänet, tietää hänen kipunsa, -
ongelmansa. Sen, mikä on näkyvää. Sen, mikä on näkymätöntä.
Hänelle sanotaan nuo ihanat sanat: sinä olet päässyt heikkoudestasi.
Ystäväni, mitä tapahtuu sinulle tänä hetkenä, -
kun Jumalan Sana tulee sinua kohden? Se ei ole minun sanojani, -
vaan koen profeetallisen hengen valtavan läpimurron.
Jumalan Sana tulee sinua kohden.
Kuule nainen, jonka elämässä vuodet ovat sinua sitoneet.
Mitkä ne asiat ovat, sitä en tiedä eikä minun tarvitse tietää.
Tiedän, että elämästäsi on kadonnut elämän todellisuus, elämän riemu.
Sellainen, että kannattaako minun elää.
Olet ollut aivan kuin tuskan haudan äärellä.
Katsellut mieluummin kuolemaa ja ajatellut, -
ettei elämällä ole enää mitään sinulle tarjottavana.
Tuskan päivät ja vuodet saavat riittää.
On myös riemullista sanoa, että missä Jeesuksen Henki on, -
siitä tulevat sinua kohden sanat: Nainen, sinä olet päässyt -
heikkoudestasi. Voi, mikä auktoriteetti!
Voi, mikä jumalallinen läsnäolo, -
joka hiljaa laskeutuu tuon naisen koukistuneeseen olemukseen!
Sen jälkeen Jeesus laittaa kätensä naisen päälle ja mitä tapahtuu?
Nainen saa oikaista itsensä. Se on jotenkin niin valtava ihme, -
että kun annat sisimpäsi olla tämän äärellä avoimena, -
uskon kautta tänään oikaiset itseäsi.
Onko se joku sisäinen vääristymä, väärät ahdistukset, -
turhat masentavat asiat? Vai onko jotakin ruumiisi olemuksessa?
Julistan sinulle Pyhässä Hengessä Jeesuksen nimessä ja veressä: -
"Nainen, oikaise itsesi."
On näet tullut Jumalan aika sinun elämässäsi.
Kun luen näitä sanoja, sen läpi aivan kuin kuuluu ääntä.
Kun syvä hiljaisuus on ympärillä, toiset arvostelevat: -
"Tätä ei saa tapahtua sapattina" jne.
Mutta minun korvani kuulevat, kuinka nainen suoristaa itsensä.
Kauan jäykistyneenä ollut selkäranka vain natisee liitoksissaan.
Kenties kuuluu pauketta, ryskettä. Yhtäkkiä nainen seisoo suorana -
Jeesuksen edessä, mutta hän seisoo suorana myös ihmisten edessä.
Jumalan ihme on tapahtunut.
Joitakin aikoja sitten Pohjois-Pohjanmaalla -
eräässä seuratilanteessa -
- kestikievari oli tuo seuratupa.
Tupakansavu leijaili vielä kestikievarin ilmapiirissä, -
mutta sinä iltana sinne oli kokoontunut ihmisiä -
kuuntelemaan Jumalan Sanaa. Jumalan Sanaa saarnattiin.
Puhuttiin evankeliumista, Jumalan läsnäolosta, -
parantavasta voimasta, syntien anteeksiantamuksesta.
Kun tilaisuus on päätösrukouksessa, -
niin eräältä tuolilta kolisten nousee eräs nainen, -
istuutuu lähimmän pöydän äärelle, jossa työtoverini kanssa olin.
Hän sanoo arasti: "Voisitteko siunata minua? -
Minä tarvitsen elämän muuttavan voiman. -
Minä tarvitsen Jeesuksen siunauksen."
Hän sanoo: "Te puhuitte tänään, että voidaan voidella öljyllä -
ja sairaitakin paranee. -
Nyt olen tässä oman elämäni ja rampuuteni kanssa. -
En ymmärrä vielä niistä taivasasioista paljoakaan, -
mutta pyydän: "Voisitteko voidella minut öljyllä?"
Työtoverini hakee tuon pienen öljypullon.
Nainen istuu siinä edessämme.
Niin öljyllä kosketetaan hänen otsaansa.
Aletaan rukoilla. Rukoilemme ja siunaamme.
Hetken rukouksen jälkeen kuuluu aivan kuin parahdus.
Tuo nainen huutaa sieltä käsiemme alta: -
"Älkää enää kaatako sitä öljyä! Älä enää kaada sitä öljyä!"
Katsomme ihmeissämme, mitä on tapahtumassa.
Sitten nainen avaa arasti silmänsä ja sanoo: -
"Missä se ämpäri on?"
Me taas kysymme ihmeissämme: "Mikä ämpäri?"
"Teillähän oli ämpäri kädessä, jolla te kaadoitte päälleni öljyä.
Minut on kokonaan kasteltu sillä öljyllä."
Sitten hän alkaa tunnustella vaatteitaan.
Hän tajuaa, että vaatteet ovat puhtaat. Ei niissä ole öljyä.
Sitten hän yhtäkkiä ymmärtää, -
että jotakin Jumalan ihmettä on tapahtunut hänen elämässään.
Kuulkaa, tätä Jeesus tekee tänään. Hän rakastaa ilmestyä siellä, -
missä ovat sidotut ja koukistuneet ihmiset, -
jotka itsessään eivät kykene näkemään -
Jumalan valtakunnan todellisuutta. On valtavaa julistaa, -
että Jeesus Kristus on, ystävät, paikalla.
Kun nainen oikaisee itsensä, toiset ovat sitä vastaan.
Ei tällaista olisi saanut tapahtua.
Mutta se, mikä tapahtui naisen elämässä, oli niin suurenmoista, -
etteivät vastustavat voimat voineet sitä estää, -
sillä se, joka on parannettu, on parannettu.
Se, joka on saanut syntinsä anteeksi, tietää sisimmässään, -
että Jumalan ihme on tapahtunut.
Raamattu sanoo, että nainen alkaa iloita.
Hän riemuitsee siitä, että hän voi kävellä.
Hän voi kohottaa katsettansa. Hän on lähimmäisenä toisten keskellä.
Hän saa olla Jeesuksen lähellä.
Voi, ystävät, tänään tässä Jumalan Sanan äärellä!
Voi, kunpa voisin tulla niin lähelle sinua näiden sanojen kanssa, -
että voisit tänään kokea, että olet tullut Jumalan näkemäksi.
Omassa elämässäni kymmenet vuodet sitten tapahtui tämä valtava asia.
Nuorena ihmisenä kokoushuoneen perällä istuen -
kuuntelen Jumalan Sanan saarnaa ja tajuan.
Nuori ihminen, ammattiin valmistunut, oikeastaan koko elämä edessä,-
mutta tiesin, että elämäni ei ole sopusoinnussa -
elävän Jumalan kanssa.
Kiitän Jumalaa tänä päivänä, että tuossa rukoushuoneessa -
saarnattiin sinä iltana Jeesuksen ihmeellistä veren voimaa.
Sitä, kuinka ihmisen täytyy tehdä parannus -
päästäkseen sisälle Jumalan valtakuntaan, -
kohdatakseen elämässään tilanteen tulla Jumalan näkemäksi.
Nyt kysyn sinulta, rakas ystävä, onko sinun elämäsi tullut -
Jumalan näkemäksi?
Koetko sinä, että elämäsi on Jumalan käden alla -
ja tiedät, että sisimmässäsi on ihana Jumalan taivaan tuoma rauha?
Tiedät, että sinun syntisi on annettu sinulle anteeksi.
Haluan sanoa sinulle, että se hetki omassa elämässäni -
muutti koko elämän kulkusuunnan.
Ihmisiä on, jotka eivät ymmärrä.
Mutta ihminen, joka tietää olevansa pelastettu Kristuksen suuren armon -
ja vanhurskauden tähden, iloitsee siitä, -
että elämä on tarkoitettu elettäväksi Jumalan yhteydessä.
Sillä elämällä on iankaikkisen elämän valtava päämäärä.
Hän, Jeesus Kristus, on Jumalan Poika.
Ei ainoastaan nainen iloinnut, vaan Raamattu sanoo ihanasti, -
että kansa iloitsi kaikista niistä teoista.
Ei ollut vain tämä naisen parantuminen, -
vaan koko evankeliumi oli avattuna kaikille niille, -
jotka halusivat ottaa sen vastaan.
Tänään aivan samoin tämä valtava Jumalan evankeliumi tulee -
sinun elämääsi lähelle, ja siinä on elämän muuttava voima.
Miksi ihminen ei iloitsisi, kun hänet on tuotu kuolemasta elämään?
Miksi ihminen ei iloitsisi, kun hänet on tuotu pimeydestä -
suunnattomaan elämän valkeuteen ja saa vaeltaa Jumalan armossa.
Saa rakentaa elämän sisäistä tilaa Jumalan Sanalla.
Jumalan Pyhä Henki on todellista.
Voi, miten valtava Jumala meillä on!
Ajattelen tuota pientä hetkeä kestikievarissa, -
yhtä ihmistä kestikievarin keskellä tuolilla istumassa, -
joka kokee suunnattoman Jumalan ihmeellisen muuttavan armon.
Tai ajattelen naista temppelin perällä, jonka Jumala äkkiä yllättää.
Eikö ole valtavaa? Jumala on läsnä.
Juuri sinä omassa elämässäsi voit tulla tänään Jumalan näkemäksi.
Jumalalla on sinulle asiaa. Jumala haluaa vapauttaa sinut.
Jumala haluaa luoda uutta.
Sellaista elämää, että voit lähteä arjen keskelle tietoisena siitä, -
että vaikka tänään elämäni päättyisi, niin minä saan mennä kotiin.
Kuolema ei ole minun elämäni päämäärä, -
vaan elämäni päämäärä on Jeesus Kristus, Jumalan ainokainen Poika.
Jumalan näkemäksi! Voi, rakas ystäväni, -
kuinka haluaisin tarttua käteesi!
Kuinka haluaisin kulkea pienen matkan sinun kanssasi ja sanoa: -
"Tämä ihmeellinen Kristus on voimassa tänään."
Sadat tuhannet, kymmenet tuhannet, kenties miljardit ihmiset -
tässä maailmankaikkeudessa tänään ylistävät elävää Jumalaa.
Jumala on tullut heille pelastukseksi.
Jumala on uudestisynnyttänyt heidät elävään toivoon.
"Miten minä voin sen saavuttaa?" voit sydämessäsi hiljaa kysyä.
Voin sanoa sinulle, rakas ystäväni, että ainoa, mitä minä koin -
uudestisyntymisen hetkenä oli, -
että minä vain tiesin tarvitsevani Jeesusta.
Koko elämäni on pielessä ja tarvitsen sovitusta.
Kun sinä iltana sain polvistua Jeesuksen Kristuksen edessä, -
ylleni laskeutui hiljaa työntekijän käsi, joka julisti synninpäästön.
Ei se ollut se, että tuo ihminen laski kätensä pääni päälle, -
vaan ne sanat: "Usko Jeesuksen nimessä ja veressä -
kaikki syntisi anteeksi. Silloin sisäisessä maailmassa -
tapahtui tuo valtava vapautus.
Evankeliumin valtava todellisuus astui elämäni porteista sisälle.
Jos saisimme tänään kysyä tältä naiselta, -
joka Raamatusta on kauniisti nostettu silmiemme ja korviemme eteen, -
kuullaksemme ja nähdäksemme, niin hän varmasti sanoisi meille: -
"Tule! Koe elämässäsi tämä kaikkein valtavin asia: -
armo Jeesuksen Kristuksen, Jumalan Pojan veressä."
Se on sinun elämääsi varten myöskin tarkoitettu.
Tänään, tässä ja nyt Jeesus on siinä, missä olet.
Jeesus oli viimeistä kertaa ennen kärsimystään ja kuolemaansa -
tuossa temppelissä paikalla.
Nyt ystäväni, tämän Jumalan Sanan äärellä Jumala on paikalla.
Ei tarvitse jättää huomiseen, ei ylihuomiseen, -
vaan saat sanoa tänään: "Jeesus, tässä minä olen -
ja minä tarvitsen, Jeesus, Sinua."
Tämän kutsun alla, sen todellisuuden alla, -
että Jumalan Poika, Jeesus, tekee myös tänä päivänä -
tätä valtavaa ihmettä. Hän elää. Hänen voimansa vaikuttaa -
ja vaikuttaa juuri sinun elämässäsi.
Ei Jumala ole tarkoittanut, että elämäsi tuhoutuu, -
vaan on antanut ja antaa sinulle tänään iankaikkisen elämän.
Nyt me hiljennymme rukoukseen.
Pyydämme, että Jumalan voima lankeaa tulena sinun elämääsi.
Jeesus, olemme tässä Pyhän Sanasi äärellä.
Tiedämme, että Sanasi on niin ja aamen.
Herra Jeesus, juuri se, joka oman sydämensä kätköissä Sinua janoaa, -
Herra, anna hänen kokea, että hän tulee Sinun näkemäksesi.
Anna hänen löytää tämä armollisuus. Herra, uudestisynnytä hänet -
elävään toivoon. Anna hänen kokea tämä valtava anteeksiantamus.
Hänen arkuutensa ja pelkonsa saavat kadota ja annat hänelle rauhan -
nimesi, veresi ja evankeliumin tähden.
Jeesuksen kautta me saamme sanoa aamen.
Ystäväni, ole siunattu. Jeesus on tullut sinua varten.
Sinulle toivotan siunausta. Aamen.
Olen Helena Penttilä. Jos haluat tukea tätä ohjelmaa, -
voit soittaa numeroon 0600 10077.
Puhelun hinta on noin 10 euroa.
Voit myös tukea ohjelmaa ruudun alaosassa näkyvän tilin kautta.
Siinä näet myös viitteen, joka kohdistaa tuen tälle ohjelmalle.
Kiitos sinulle ja siunausta sinulle!
Tekstitys: Tuula-Riitta Virrankare